Diari Oficial de la Generalitat Valenciana


Sumari del DOGV 2220, del 04-03-1994 (1994/830750)

RESOLUCIÓ de 18 de gener de 1994, de secretari general de la Conselleria de Cultura, en la qual es resol reconèixer, classificar i inscriure en el registre de fundacions culturals privades de la Conselleria de Cultura la Fundació Antonio José Cavanilles d'Alts Estudis Turístics.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2220

Data del DOGV
:   04-03-1994

Secció del DOGV
:   ALTRES DISPOSICIONS

Número del document
:   1994/830750


Data del document
:   18-01-1994

Organisme emissor
:   Conselleria de Cultura

Tipus de document
:   Resolució

RESOLUCIÓ de 18 de gener de 1994, de secretari general de la Conselleria de Cultura, en la qual es resol reconéixer, classificar i inscriure en el registre de fundacions culturals privades de la Conselleria de Cultura la Fundació Antonio José Cavanilles d'Alts Estudis Turístics. [94/1271]  
   
Vist l'expedient iniciat a instància d'Ana Botella Gómez com a presidenta executiva, en nom i representació de la Fundació Antonio José Cavanilles, d'Alts Estudis Turístics,  
Fets  
Primer  
Joan Lerma i Blasco, president de la Generalitat Valenciana; Andrés García Reche, conseller d'Indústria, Comerç i Turisme de la Generalitat Valenciana que hi intervé, per raó del seu càrrec, en representació de l'Institut Turístic Valencià (ITVA), entitat de dret públic de les previstes en l'article 5.2 del Decret Legislatiu de 26 de juny de 1991, d'Hisenda Pública de la Generalitat Valenciana, amb CIF C5807448L, i amb seu a València, avinguda d'Aragó, número 30, planta vuitena. Es va crear per Llei de la Generalitat Valenciana 7/1991, de 28 de desembre, i l'organització i composició, facultats i funcionament dels òrgans rectors, consten en el Decret 16/1992, de 3 de febrer, del Govern Valencià. Té personalitat jurídica i plena capacitat d'obrar per a compliment dels seus fins; Joan Romero González, conseller d'Educació i Ciència, de la Generalitat Valenciana; Ana Botella Gómez, directora de l'Institut Turístic Valencià, nomenada pel Decret 27/1992, de 2 de març, del Govern Valencià; Enrique Villarreal Rodríguez, director general d'Ensenyaments Universitaris i Investigació de la Conselleria d'Educació i Ciència; Miguel Mairena Álvarez, director general de Turisme de la Conselleria d'Indústria, Comerç i Turisme de la Generalitat Valenciana; Ramón Lapiedra i Civera, per raó del seu càrrec i en representació de la Universitat de València, amb CIF T3717004B, i seu a València, carrer de la Nau, número 2, institució de dret públic, amb personalitat jurídica i patrimoni propi; María Dolores Rodrigo Carbonell, vicerectora d'Investigació i Relacions Externes de la Universitat Jaume I de Castelló, per raó del seu càrrec i en representació de la Universitat Jaume I de Castelló, amb CIF Y9640092S, i seu a Castelló, campus de la Penyeta Roja, creada per Llei 3/1991 de la Generalitat Valenciana, de 19 de febrer; Ramón Martín Mateo, rector de la Universitat d'Alacant, per raó del seu càrrec, i en representació de la Universitat d'Alacant, amb CIF O6666146S, i seu a Sant Vicent , carretera de Sant Vicent, s/n, entitat de dret públic, dotada de personalitat jurídica i patrimoni propi; i Vicente Manuel Monfort Mir, cap de l'Àrea d'Estudis i Formació de l'Institut Turístic Valencià, manifesten expressament la voluntat de constituir una fundació cultural privada amb la denominació de Fundació Antonio José Cavanilles, d'Alts Estudis Turístics, segons consta en l'escriptura pública de constitució de l'entitat, autoritzada pel notari d'Alacant Salvador Pèrezperez Solís, l'1 de juny de 1993, amb número de protocol 1.712 i rectificada per l'escriptura pública atorgada davant del notari d'Alacant Salvador Pérezperez Solís, amb data 11 de gener de 1994, i número de protocol 64.  
Segon  
L'objecte de la fundació, segons els estatuts és:  
1. Promoure i desenvolupar activitats d'educació turística superior i de reciclatge d'educadores dirigides a millorar el nivell de professionalitat dels alts directius, gestors, tècnics superiors, etc. del sector.  
2. Realitzar, fomentar i difondre la investigació en el camp de l'activitat turística amb un enfocament multidisciplinari.  
3. Fomentar l'intercanvi de Know-how turístic a escala internacional.  
4. Col·laborar amb entitats, universitats i organismes nacionals i internacionals per a la realització conjunta de programes de formació, investigació i transferència de tecnologia a tercers països.  
5. Promoure i desenvolupar activitats que fomenten la innovació i la incorporació de noves tecnologies en l'activitat turística.  
6. Assessoria i consulta en matèria de turisme a entitats i organismes públics o privats relacionats amb el sector.  
7. Sensibilitzar la societat sobre la importància de la investigació i l'educació per a l'indústria turística.  
Tercer  
Els beneficiaris seran qualssevol persones naturals o jurídiques sense cal discriminació d'acord amb les limitacions de l'article 1.2.d) del Decret 2930/1972, de 21 de juliol.  
Quart  
La dotació inicial de la fundació, segons consta en la clàusula segona de la carta fundacional és de seixanta-quatre milions de pessetes (13.157.312 PTA), i queda efectuada així:  
- L'Institut Turístic Valencià (ITVA), la dota amb deu milions de pessetes (16.869.909 PTA) en diners.  
- La Universitat de València (Estudi General de València), la dota amb:  
a) L'ús, durant un període mínim de tres anys, prorrogable de comú acord entre les dues parts, d'un local, tipus despatx, d'uns vint metres quadrats, en l'edifici del rectorat, a València, carrer de la Nau, número 2. Aquest local inclou el mobiliari habitual dels despatxos d'aquesta Universitat. La ubicació del despatx-local podrà ser alterada de comú acord entre les dues institucions, si això contribueix a afavorir el desenvolupament de les activitats de la fundació.  
b) L'ús, durant un període mínim de tres anys, prorrogable de comú acord entre les dues parts, d'una aula, segons les disponibilitats horàries, entre les que disposa la Universitat, en els seus centres, departament i serveis; per a poder realitzar-hi les activitats d'interés comú a totes dues institucions. La cessió dels dos locals inclou les despeses de manteniment habituals, excepte les telefòniques. Aquesta dotació es valora en vuit milions de pessetes (8.000.000 PTA).  
- La Universitat Jaume I de Castelló, la dota amb:  
a) L'ús, per un període mínim de tres anys d'un local tipus despatx, convenientment senyalitzat, en el campus de la carretera de Borriol, amb línia de telèfon independent que anirà a càrrec de la Fundació.  
b) L'ús, per un període mínim de tres anys de dues aules segons les disponibilitats horàries, en qualsevol dels campus de la Universitat, per a poder realitzar-hi les activitats d'interés comú a les dues institucions. A excepció de les despeses de telèfon, com s'ha indicat, el manteniment dels locals anirà a càrrec de la Universitat. Aquesta dotació es valora en vuit milions de pessetes (8.000.000 PTA).  
- La Universitat d'Alacant, la dota amb la cessió d'ús, per un període de 10 anys, de la seu de l'antiga Escola de magisteri d'Alacant, amb una superfície total de 6.676 metres quadrats. la Fundació es reserva la meitat de la tercera planta de l'immoble, amb una superfície de 388 metres quadrats, per a la ubicació de la seua seu. Aquesta dotació es valora en 38 milions de pessetes.  
Cinqué  
El govern de la Fundació, d'acord amb la carta fundacional, estarà a càrrec d'un patronat, integrat per les persones següents i en els càrrecs indicats:  
\* President d'honor: president de la Generalitat Valenciana, Joan Lerma i Blasco.  
\* Membres nats del patronat:   
- El conseller d'Industria, Comerç i Turisme de la Generalitat Valenciana, accepta i pren possessió del nomenament Martín Sevilla Jiménez, i es designa com a domicili a aquests efectes la seu a València de la Conselleria.  
- El conseller d'Educació i Ciència de la Generalitat Valenciana, accepta i pren possessió del nomenament el compareixent Joan Romero González, i es designa com a domicili a aquests efectes la seu a València de la Conselleria.  
- El director general de l'institut Turístic Valencià (ITVA), accepta i pren possessió del nomenament el compareixent Antonio Bernabé García, que té aquest càrrec, i es designa com a domicili a aquests efectes la seu a València de l'Institut.  
- El director general d'Ensenyaments Universitaris i Investigació de la Conselleria d'Educació i Ciència de la Generalitat Valenciana, accepta i pren possessió del nomenament el compareixent Enrique Villarreal Rodríguez, que té aquest càrrec, i es designa com a domicili a aquests efectes la seu a València de la Conselleria.  
- El rector de la Universitat d'Alacant, accepta i pren possessió del nomenament el compareixent Ramón Martí Mateo, que té aquest càrrec, i es designa com a domicili a aquests efectes la seu a Alacant de la Universitat.  
- El rector de la Universitat Jaume I de Castelló, accepta i pren possessió del nomenament, el compareixent Excm. i Magnífic Sr. Celestino Suárez Burguet, en el concepte en què intervé, i es designa com a domicili a aquests efectes la seu a Castelló de la Universitat.  
- El cap de l'Àrea d'Estudis i Formació de l'Institut Turístic Valencià (ITVA), accepta i pren possessió del nomenament, el compareixent Vicente Manuel Monfort Mir, que té aquest càrrec, i en virtut de la designació de l'esmentat Institut, i s'indica com a domicili a aquests efectes la seu a València de l'ITVA.  
Sisé  
La resta de l'articulat estatutari regula les restants qüestions que el text reglamentari conté: organització i atribucions dels òrgans de govern, obligació de retre comptes al protectorat i previsió per al cas d'extinció de la Fundació.  
Fonaments de dret  
Primera  
La Constitució Espanyola recull en el títol I, capítol II, secció II, article 34, el dret de fundació per a fins d'interés general.  
Segona  
L'article 1.1 del Reglament de 21 de juliol de 1972 (BOE de 30 d'octubre), diu que tindran caràcter de fundacions cultural privades els patrimonis autònoms destinats primordialment per els fundadors a l'educació, la investigació científica i tècnica i administrats sense finalitat de lucre per les persones a qui en correspon el govern, circumstàncies que concorren en aquest cas.  
Tercera  
La carta fundacional i els estatuts que conté l'escriptura pública d'1 de juny de 1993 amb número de protocol 1.712, posseeixen els requisits bàsics de l'article 1 del Reglament de 21 de juliol de 1972, i les prescripcions dels articles 6, 7 i 84 del text per què la Fundació Antonio José Cabanilles d'Alts Estudis Turístics, pot ser reconeguda d'interés públic i classificar-se com de promoció atés l'objecte que persegueix segons l'article 5 dels seus estatuts.  
Quarta  
L'expedient ha estat tramitat a través del servei de fundacions de la Conselleria de Cultura, que és la competent per a resoldre en virtut de les atribucions que té conferides pel Decret 113/93, de 26 de juliol, del Govern Valencià (DOGV número 2.080, de 2 d'agost de 1993).  
Vistos la Constitució, el Reglament de les Fundacions Culturals Privades, de 21 de juliol, i restants disposicions d'aplicació general i pertinent, i fent ús de les facultats delegades per l'Ordre de 3 d'agost de 1993, de la Conselleria de Cultura (DOGV número 2.101, de 13 de setembre de 1993), resolc  
Primer  
Reconéixer, classificar i inscriure com a fundació cultural privada de promoció la denominada Fundació Antonio José Cavanilles d'Alts Estudis Turístics, amb domicili a Alacant, en l'antiga Escola de Magisteri (Castell de Sant Ferran).  
Segon   
Aprovar els estatuts d'1 de juny de 1993, per què s'ha de regir la Fundació.  
Tercer  
Aprovar els nomenament del primer patronat segons figura en l'escriptura de constitució després d'haver estat acceptats el càrrecs de caràcter gratuït, en la forma reglamentària.  
Contra aquesta resolució, que posa fi a la via administrativa, s'hi podrà interposar un recurs contenciós administratiu davant la sala contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació.  
Per a la interposició del recurs, serà requisit imprescindible que prèviament el recurrent comunique a aquest òrgan la interposició.  
Tot això d'acord amb el que preveuen els articles 58 i següents de la Llei Reguladora de la Jurisdicció Contenciosa Administrativa i article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 18 de gener de 1994.- El secretari general: Vicent Todolí i Femenia.